Fyodor Novikov
Fyodor Sergeyevich Novikov (ruscha: Федор Серге́евич Новиков; 1927-yil 4-aprel – 2008-yil 25-avgust) rossiyalik professional futbol murabbiyi va futbolchisi. SSSR sport ustasi (1951), RSFSR (1980) va O‘zbekiston SSR (1990) da xizmat koʻrsatgan murabbiy. 1948—1958-yillarda SSSR chempionatining „A“ toifasida Kuybishevning „Krilya Sovetov“ jamoasida oʻynagan. U Moskvaning „Spartak“ jamoasida murabbiy boʻlib ishlagan. Bosh murabbiy K. Beskovga yordam bergan birgalikdagi hamkorlik davrida jamoa ikki marta SSSR chempioni boʻlgan va besh marta ikkinchi oʻrinni egallagan.